CELEX: 32008R0775
Language: sk
Date: 2008-08-04 00:00:00
Title: Nariadenie Komisie (ES) č. 775/2008 zo 4. augusta 2008 , ktorým sa stanovujú maximálne limity rezíduí pre kŕmnu doplnkovú látku kantaxantin, dopĺňajúce podmienky stanovené v smernici 2003/7/ES (Text s významom pre EHP)

5.8.2008   
            
            
               SK
            
            
               Úradný vestník Európskej únie
            
            
               L 207/5
            
         
      NARIADENIE KOMISIE (ES) č. 775/2008
   zo 4. augusta 2008,
   ktorým sa stanovujú maximálne limity rezíduí pre kŕmnu doplnkovú látku kantaxantin, dopĺňajúce podmienky stanovené v smernici 2003/7/ES
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 2 tretiu vetu,
   keďže:
   
               (1)
            
            
               Podmienky povolenia kŕmnej doplnkovej látky kantaxantin pre určité kategórie zvierat sú stanovené v smernici Komisie 2003/7/ES z 24. januára 2003, ktorou sa menia podmienky pre povolenie kantaxantinu v krmivách v súlade so smernicou Rady 70/524/EHS (2). V prípade kategórií, na ktoré sa vzťahuje smernica 2003/7/ES, sa uvedenou smernicou nahradili podmienky povolenia stanovené v nariadení Komisie (ES) č. 2316/98 (3). Uvedená doplnková látka bola v súlade s článkom 10 nariadenia (ES) č. 1831/2003 zapísaná do Registra kŕmnych doplnkových látok Spoločenstva ako existujúci výrobok.
            
         
               (2)
            
            
               Na žiadosť Komisie vydal Európsky úrad pre bezpečnosť potravín (ďalej len „úrad“) 14. júna 2007 stanovisko k maximálnym limitom rezíduí (MRL) kantaxantinu v potravinách pochádzajúcich zo zvierat (4). V záujme dodržiavania prijateľnej dennej dávky kantaxantinu úrad navrhol, aby boli maximálne limity rezíduí pre túto látku stanovené v súlade s hodnotami uvedenými v uvedenom stanovisku.
            
         
               (3)
            
            
               Pre kŕmnu doplnkovú látku kantaxantin by sa preto mali okrem existujúcich podmienok povolenia tejto doplnkovej látky zodpovedajúcim spôsobom stanoviť maximálne limity rezíduí.
            
         
               (4)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   V prípade kantaxantinu sa okrem podmienok povolenia ustanovených v smernici 2003/7/ES uplatňujú maximálne limity rezíduí stanovené v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. augusta 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Ú. v. ES L 22, 25.1.2003, s. 28.
   
      (3)  Ú. v. ES L 289, 28.10.1998, s. 4.
   
      (4)  Stanovisko Vedeckej skupiny pre doplnkové látky a výrobky alebo látky používané v krmivách pre zvieratá vo veci maximálnych limitov rezíduí kantaxantinu v potravinách pochádzajúcich zo zvierat kŕmených kantaxantinom ako kŕmnou doplnkovou látkou. Vestník EFSA (2007) 507, s. 1.
   
      PRÍLOHA
      
                  Číslo ES
               
               
                  Doplnková látka
               
               
                  Chemický vzorec, opis
               
               
                  Druh alebo kategória zvierat
               
               
                  Maximálne limity rezíduí (MLR) v príslušných potravinách živočíšneho pôvodu
               
            
                  Farbivá vrátane pigmentov
               
            
                  
                              1.
                           
                           
                              Karotenoidy a xantofyly
                           
                        
            
                  E161 g
               
               
                  kantaxantin
               
               
                  C40H52O2
                  
               
               
                  hydina okrem nosníc
               
               
                  15 mg kantaxantinu/kg pečene (vlhké tkanivo) a 2,5 mg kantaxantinu/kg kože/tuku (vlhké tkanivo)
               
            
                  nosnice
               
               
                  30 mg kantaxantinu/kg vaječného žĺtka (vlhké tkanivo)
               
            
                  losos
               
               
                  10 mg kantaxantinu/kg svaloviny (vlhké tkanivo)
               
            
                  pstruh
               
               
                  5 mg kantaxantinu/kg svaloviny (vlhké tkanivo)
               
            
                   
               
               
                  
                              3.1.
                           
                           
                              kantaxantin povolený na farbenie potravín na základe predpisov Spoločenstva
                           
                        
               
                   
               
               
                  hydina okrem nosníc
               
               
                  15 mg kantaxantinu/kg pečene (vlhké tkanivo) a 2,5 mg kantaxantinu/kg kože/tuku (vlhké tkanivo)
               
            
                  nosnice
               
               
                  30 mg kantaxantinu/kg vaječného žĺtka (vlhké tkanivo)
               
            
                  losos
               
               
                  10 mg kantaxantinu/kg svaloviny (vlhké tkanivo)
               
            
                  pstruh
               
               
                  5 mg kantaxantinu/kg svaloviny (vlhké tkanivo)